תקנות צער בעלי חיים (הגנה על בעלי חיים) (גידול תרנגולות מטילות והחזקתן בלולים לצרכים חקלאיים)

{{ח:התחלה}}
{{ח:כותרת|תקנות צער בעלי חיים (הגנה על בעלי חיים) (גידול תרנגולות מטילות והחזקתן בלולים לצרכים חקלאיים), התשפ״ב–2022}}

{{ח:פתיח-התחלה}}
{{ח:תיבה|ק״ת תשפ״ב, 3312|תקנות צער בעלי חיים (הגנה על בעלי חיים) (גידול תרנגולות מטילות והחזקתן בלולים לצרכים חקלאיים)|https://olaw.org.il/takanot/takanot-10231.pdf}}; {{ח:תיבה|תשפ״ד, 2270|תיקון|https://olaw.org.il/takanot/takanot-11234.pdf}}; {{ח:תיבה|תשפ״ה, 2102|תיקון|https://olaw.org.il/takanot/takanot-11906.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק צער בעלי חיים (הגנה על בעלי חיים)#סעיף 19|סעיף 19}} {{ח:חיצוני|חוק צער בעלי חיים (הגנה על בעלי חיים)|לחוק צער בעלי חיים (הגנה על בעלי חיים), התשנ״ד–1994}}, בהתחשב בצורכי החקלאות ובאישור ועדת החינוך התרבות והספורט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: מטרות}}

{{ח:פנימי|פרק ג|פרק ג׳: הקמת לול, הפעלתו וגידול תרנגולות מטילות בו}}

{{ח:פנימי|פרק ג סימן א|סימן א׳: הקמת לול ואכלוסו}}

{{ח:פנימי|פרק ג סימן ב|סימן ב׳: תשתיות וציוד}}

{{ח:פנימי|פרק ג סימן ג|סימן ג׳: הפעלת לול וגידול תרנגולות מטילות בו}}

{{ח:פנימי|פרק ג סימן ד|סימן ד׳: הוראות שונות}}

{{ח:פנימי|פרק ד|פרק ד׳: צידוק מיוחד ועונשין}}

{{ח:פנימי|פרק ה|פרק ה׳: תחילה}}

{{ח:פנימי|פרק ו|פרק ו׳: הוראות שעה לעניין לול כלובים}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אחראי“ – כמשמעותו {{ח:פנימי|סעיף 4|בתקנה 4(1)}};
{{ח:ת|סוג=הגדרה}} ”אירוע חריג“, בלול – אחד מאלה:
{{ח:תתת|(1)}} תמותה של תרנגולות מטילות בשיעור העולה על 0.25% ביום אחד;
{{ח:תתת|(2)}} ירידה בהטלת ביצים בשיעור העולה על 10% ביום אחד או על 5% בשלושה ימים עוקבים, בהשוואה לממוצע ההטלה היומי בשבוע שקדם לאותו מועד;
{{ח:ת|סוג=הגדרה}} ”בעל לול“ – מי שזכאי לקבל תמורה בעד מכירת תרנגולות מטילות או שיווק תוצרת שלהן, ובלבד שמדובר במכירה או בשיווק ישירות מהלול;
{{ח:ת|סוג=הגדרה}} ”טיפנית“ – כלי לאספקת מי שתייה לתרנגולות מטילות באמצעות פיית טפטוף (nipple);
{{ח:ת|סוג=הגדרה}} ”יום התחילה“ – כמשמעותו {{ח:פנימי|סעיף 21|בתקנה 21(א)}};
{{ח:ת|סוג=הגדרה}} ”כוֹסית“ – כלי לאספקת מי שתייה לתרנגולות מטילות באמצעות מכל אגירה דמוי כוס (cup);
{{ח:ת|סוג=הגדרה}} ”לול“ – לול אימון או לול הטלה;
{{ח:ת|סוג=הגדרה}} ”לול אימון“ – מקום שמוחזקות בו תרנגולות מטילות עד העברתן ללול הטלה;
{{ח:ת|סוג=הגדרה}} ”לול הטלה“ – מקום שמוחזקות בו תרנגולות מטילות לשם הטלת ביצים לשיווק למאכל;
{{ח:ת|סוג=הגדרה}} ”לול כלובים“ – לול שהתרנגולות המטילות שבו מוחזקות בכלובים המצויים במבנה;
{{ח:ת|סוג=הגדרה}} ”לול נטול כלובים“ – לול ששטחו הכולל עולה על עשרה מטרים רבועים, שגובהו שני מטרים לפחות ושהתרנגולות המטילות שבו אינן מוחזקות בכלובים ויש להן אפשרות לתנועה חופשית בשטח הלול, בכל עת; אם שטחו הכולל של השטח השמיש עולה על השטח המותר לשם החזקה של 2,000 תרנגולות מטילות לפי {{ח:פנימי|סעיף 6|תקנה 6}} – יכול שהלול יהיה מחולק למתחמים, ובלבד ששטחו של השטח השמיש בכל מתחם יהיה השטח המותר לשם החזקה של 1,000 תרנגולות מטילות לפחות לפי {{ח:פנימי|סעיף 6|התקנה האמורה}};
{{ח:ת|סוג=הגדרה}} ”לול קיים“ – אחד מאלה:
{{ח:תתת|(1)}} לול שאוכלס בתרנגולות מטילות לפני יום התחילה;
{{ח:תתת|(2)}} לול שערב יום התחילה ניתן לגביו היתר בנייה ויציקת רצפתו הסתיימה, ובלבד שמתקיימים לגביו כל אלה:
{{ח:תתתת|(א)}} הלול עומד {{ח:חיצוני|תקנות רישוי עסקים (תנאים לרישוי משקי עופות ולולים)|בתקנות רישוי עסקים (תנאים לרישוי משקי עופות ולולים), התשמ״א–1981}};
{{ח:תתתת|(ב)}} הלול אוכלס בתרנגולות מטילות בתוך שנה מיום התחילה;
{{ח:תתתת|(ג)}} לעניין לול כלובים – בלי לגרוע מהתנאים המפורטים בפסקה זו, ברשות בעל הלול אישור כי הזמין את הכלובים ושילם או התחייב לשלם בעדם ערב יום התחילה;
{{ח:ת|סוג=הגדרה}} ”מדריך לגידול עופות“ – מדריך העובד בשירות ההדרכה והמקצוע במשרד, בתחום בעלי כנף;
{{ח:ת|סוג=הגדרה}} ”מוט עמידה“ – מוט אופקי המותקן בלול, שתרנגולות מטילות יכולות לעמוד עליו;
{{ח:ת|סוג=הגדרה}} ”מי שתייה“ – כהגדרתם {{ח:חיצוני|פקודת בריאות העם#סעיף 52א|בסעיף 52א לפקודת בריאות העם, 1940}}, שמתקיימים בהם התנאים התברואתיים שנקבעו לפי {{ח:חיצוני|פקודת בריאות העם#חלק ה1|חלק ה1 לפקודה האמורה}};
{{ח:ת|סוג=הגדרה}} ”עובד“ – בין בשכר ובין שלא בשכר;
{{ח:ת|סוג=הגדרה}} ”פקודת מחלות בעלי חיים“ – {{ח:חיצוני|פקודת מחלות בעלי חיים|פקודת מחלות בעלי חיים [נוסח חדש], התשמ״ה–1985}};
{{ח:ת|סוג=הגדרה}} ”קן הטלה“ – מקום מסתור המשמש תרנגולות מטילות להטלת ביצים;
{{ח:ת|סוג=הגדרה}} ”רופא וטרינר ממשלתי“ – רופא וטרינר עובד המשרד שמונה לרופא וטרינר ממשלתי לפי {{ח:חיצוני|פקודת מחלות בעלי חיים|פקודת מחלות בעלי חיים}};
{{ח:ת|סוג=הגדרה}} ”רֶפֶד“ – חומר פריר המונח על רצפת לול ומאפשר התפלשות של תרנגולות מטילות בו;
{{ח:ת|סוג=הגדרה}} ”שטח שמיש“, בלול – שטח פנוי ממיתקנים ובכללם קני הטלה, שלתרנגולת מטילה יש גישה אליו ושממדיו כמפורט להלן:
{{ח:תתת|(1)}} רוחבו 30 סנטימטרים לפחות;
{{ח:תתת|(2)}} שיפוע הרצפה בו אינו עולה על 14% או 8 מעלות;
{{ח:תתת|(3)}} גובהו, בלול הטלה – 45 סנטימטרים לפחות, ובלול אימון – 39 סנטימטרים לפחות;
{{ח:ת|סוג=הגדרה}} ”שיווק“ – העברת ביצי מאכל לאחר, לצורכי מסחר, בין בתמורה ובין שלא בתמורה;
{{ח:ת|סוג=הגדרה}} ”תרנגולת מטילה“ – תרנגולת (Gallus gallus) מגיל 48 שעות שמגודלת או מוחזקת לשם הטלת ביצים לשיווק למאכל.

{{ח:קטע2|פרק ב|פרק ב׳: מטרות}}

{{ח:סעיף|2|מטרת התקנות}}
{{ח:ת}} תקנות אלה מטרתן לקבוע תנאים מחייבים להחזקתן של תרנגולות מטילות בלולים ושיפור רווחתן, תוך התחשבות בצורכי החקלאות ובהיבטים של בריאות, סביבה וכלכלה.

{{ח:קטע2|פרק ג|פרק ג׳: הקמת לול, הפעלתו וגידול תרנגולות מטילות בו}}
{{ח:קטע3|פרק ג סימן א|סימן א׳: הקמת לול ואכלוסו}}

{{ח:סעיף|3|הקמת לול והחזקת תרנגולות מטילות בו}}
{{ח:תת|(א)}} לא יקים אדם לול אלא אם כן הוא לול נטול כלובים; לעניין זה, ”הקמה“ – לרבות הסבה של מבנה קיים ללול.
{{ח:תת|(ב)}} לא יחזיק אדם תרנגולות מטילות בלול אלא אם כן הוא לול נטול כלובים.

{{ח:סעיף|4|עובדים בלול}}
{{ח:ת}} בעל לול לא יפעיל לול ולא יחזיק בו תרנגולות מטילות אלא בהתקיים התנאים האלה:
{{ח:תת|(1)}} בעל הלול מינה לאחראי על פעילות הלול עובד, אחד או יותר, שהוא בעל הידע הנדרש להחזקה של תרנגולות מטילות ולטיפול בהן, ובכלל זה לעניין הזנתן, התנאים הסביבתיים הדרושים להן וזיהוי של מחלות, פציעות ואירועים חריגים; לא מונה אחראי כאמור, יראו את בעל הלול כאחראי על הלול לפי תקנות אלה;
{{ח:תת|(2)}} מספר העובדים בלול מספיק לשם קיום הוראות תקנות אלה.

{{ח:סעיף|5|אכלוס לול}}
{{ח:ת}} בעל לול לא יאכלס מחדש לול, לאחר שהלול פונה מכל התרנגולות המטילות שבו, אלא בהתקיים התנאים האלה:
{{ח:תת|(1)}} פונו מהלול מזון, מים, לשלשת ופסולת אחרת;
{{ח:תת|(2)}} הלול והציוד שבו, לרבות כלי המים והמזון, נוקו וחוטאו; חיטוי כאמור יבוצע כשהלול ריק מתרנגולות מטילות, באמצעות תכשיר מתאים ולפי הוראות השימוש שעל תווית התכשיר; אין באמור כדי לגרוע מהוראות {{ח:חיצוני|תקנות מחלות בעלי חיים (תכשירי חיטוי, ניקוי והדברה)|תקנות מחלות בעלי חיים (תכשירי חיטוי, ניקוי והדברה), התשמ״ב–1982}}, אם {{ח:חיצוני|תקנות מחלות בעלי חיים (תכשירי חיטוי, ניקוי והדברה)|התקנות האמורות}} חלות על אותו תכשיר;
{{ח:תת|(3)}} הבדל הגילים בין התרנגולות המטילות בלול אינו עולה על עשרה ימים, ואם הלול מחולק למתחמים שלתרנגולות המטילות אין אפשרות למעבר ביניהם – הבדל הגילים בין התרנגולות המטילות בכל מתחם אינו עולה על עשרה ימים;
{{ח:תת|(4)}} מבנה הלול והציוד שבו, ובכלל זה מערכות אוטומטיות, מערכות גיבוי ומערכות ניטור והתרעה כאמור {{ח:פנימי|פרק ג סימן ב|בסימן ב׳}}, אם ישנן, נבדקו ונמצאו תקינים;
{{ח:תת|(5)}} הרֶפֶד הוחלף ברֶפֶד חדש ונקי;
{{ח:תת|(6)}} לעניין לול הטלה שיש בו כמה מפלסים – בתקופה שקדמה לאכלוס הלול, גודלו התרנגולות המטילות בלול אימון שיש בו מפלסים, סולמות ומוטות עמידה.

{{ח:סעיף|6|צפיפות בלול}}
{{ח:תת|(א)}} בעל לול לא יחזיק בלול אימון אפרוחות במשקל מצרפי העולה על 28 קילוגרם למטר רבוע; לעניין תקנה זו יובא בחשבון השטח השמיש בלבד.
{{ח:תת|(ב)}} בעל לול לא יחזיק, בלול הטלה, תרנגולות מטילות אלא בהתקיים התנאים האלה לעניין הצפיפות בלול:
{{ח:תתת|(1)}} שטחו הממוצע של השטח השמיש הוא 1,111 סנטימטרים רבועים לפחות לכל תרנגולת מטילה;
{{ח:תתת|(2)}} שטח הרֶפֶד הממוצע, מתוך השטח השמיש, הוא 250 סנטימטרים רבועים לפחות לכל תרנגולת מטילה.

{{ח:קטע3|פרק ג סימן ב|סימן ב׳: תשתיות וציוד}}

{{ח:סעיף|7|תשתיות וציוד בלול}}
{{ח:תת|(א)}} בעל לול לא יחזיק תרנגולות מטילות בלול אלא אם כן קיימים בלול כל אלה:
{{ח:תתת|(1)}} אוורור טבעי או מערכת לאוורור מלאכותי, המאפשרים עמידה ברמות גזים שלא יעלו על המפורט להלן, בגובה של עד 20 סנטימטרים מגובה הרֶפֶד:
{{ח:תתתת|(א)}} אמוניה (NH3) – 20 חלקים למיליון (ppm);
{{ח:תתתת|(ב)}} פחמן דו־חמצני (CO2) – 3,000 חלקים למיליון (ppm);
{{ח:תתת|(2)}} בלול המאוורר באופן מלאכותי – גנרטור חירום הפועל באופן אוטומטי בעת הפסקת חשמל;
{{ח:תתת|(3)}} תאורה טבעית או מערכת תאורה מלאכותית, שמאירה את כל חלקי הלול שבהם מצויות תרנגולות מטילות;
{{ח:תתת|(4)}} בלול המואר באופן מלאכותי –
{{ח:תתתת|(א)}} מערכת שמאפשרת להתאים את התאורה למחזור בן 24 שעות הכולל תקופת הארה ותקופת חשיכה;
{{ח:תתתת|(ב)}} מערכת שמאפשרת מעבר לתקופת חשיכה בדרך של עמעום האור או בהדרגה, במשך עשרים דקות לפחות;
{{ח:תתת|(5)}} מערכות לאספקת מי שתייה ומזון ומיתקני שתייה ואבוסים שמוצלים ומוגנים מאור השמש בכל עת; אם המים מסופקים ממְכל המוצב מחוץ ללול – המכל מקורה, מוצל ומוגן מאור השמש בכל עת, או שהוא צבוע לבן ומצופה חומר בידוד תרמי;
{{ח:תתת|(6)}} מְכל מים רזרבי שתכולתו מספיקה לכל התרנגולות המטילות למשך 24 שעות ושנפחו מטר קוב אחד לפחות לכל 4,000 תרנגולות מטילות;
{{ח:תתת|(7)}} מזון המתאים לתרנגולות המטילות המוחזקות בלול לפי תווית הסימון כהגדרתה {{ח:חיצוני|תקנות הפיקוח על מזון לבעלי חיים (סימון מזון לבעלי חיים)|בתקנות הפיקוח על מזון לבעלי חיים (סימון מזון לבעלי חיים), התשע״ח–2018}};
{{ח:תתת|(8)}} מערכות ניטור והתרעה לאחראי לעניין כל אחד מאלה:
{{ח:תתתת|(א)}} טמפרטורה; המערכת תבצע רישום של הטמפרטורה במבנה הלול אחת לשעה;
{{ח:תתתת|(ב)}} רמות אמוניה ופחמן דו־חמצני; עלתה הרמה מעבר לקבוע בפסקה (1) – תתריע על כך המערכת באופן מיידי גם לבעל הלול;
{{ח:תתתת|(ג)}} אם התאורה בלול מלאכותית – משך הזמן שבו היא פועלת;
{{ח:תתתת|(ד)}} צריכת מזון ומי שתייה;
{{ח:תתת|(9)}} אם מותקנות ופועלות בלול מערכות אוטומטיות לאוורור או לאספקת מזון ומים – מערכות גיבוי שיפעלו במקרה של תקלה במערכות האמורות.
{{ח:תת|(ב)}} בעל לול לא יחזיק תרנגולות מטילות בלול שבמשטחים לעמידה של התרנגולות המטילות שבו יש מרווחים, אלא אם כן המשטחים האמורים בנויים ומותקנים באופן התומך בכל אחת משלוש האצבעות הקדמיות של התרנגולת המטילה והמאפשר עמידה של התרנגולת המטילה כך שכפות רגליה יהיו מונחות על המשטח בלי שהאצבעות או הציפורניים שלה ייתפסו במרווחים.
{{ח:תת|(ג)}} בעל לול לא יחזיק תרנגולות מטילות בלול אם במבנה הלול או בציוד שבו יש בליטות חדות העלולות לפגוע בתרנגולות המטילות.
{{ח:תת|(ד)}} בעל לול לא יחזיק תרנגולות מטילות בלול שקיימים בו כמה מפלסים זה מעל זה, אלא אם כן מתקיימים כל אלה:
{{ח:תתת|(1)}} מספר המפלסים אינו עולה על ארבעה; רצפת הלול תובא במניין המפלסים כאמור;
{{ח:תתת|(2)}} מתאפשרת לתרנגולות המטילות תנועה חופשית בין המפלסים בכל עת;
{{ח:תתת|(3)}} המפלסים בנויים באופן המונע זליגת הפרשות ממפלס אחד למשנהו;
{{ח:תתת|(4)}} קיימים, בין המפלסים, סולמות בשיפוע המאפשר לתרנגולות המטילות מעבר ממפלס אחד למשנהו;
{{ח:תתת|(5)}} מעל שליש מהשטח השמיש יהיה חלל פנוי שגובהו שני מטרים לפחות.

{{ח:סעיף|8|תשתיות וציוד בלול אימון}}
{{ח:ת}} בעל לול לא יחזיק תרנגולות מטילות בלול אימון אלא אם כן קיימים בלול כל אלה, נוסף על האמור {{ח:פנימי|סעיף 7|בתקנה 7}}:
{{ח:תת|(1)}} מערכת לוויסות טמפרטורה המאפשרת שמירה על טמפרטורה בטווח שבין 15 ל־37 מעלות צלזיוס;
{{ח:תת|(2)}} מיתקני שתייה ואבוסים כאמור {{ח:פנימי|סעיף 7|בתקנה 7(א)(5)}} שהם במספר, במקום, בצורה ובמידות הנדרשים כדי לאפשר לתרנגולות המטילות שבלול גישה חופשית למי שתייה ולמזון בכל עת, ומותאמים לגודלן;
{{ח:תת|(3)}} רֶפֶד המכסה את רצפת הלול, ואולם בלול אימון שקיימים בו כמה מפלסים, הוראת פסקה זו תחול מהשלב שבו מאפשרים לאפרוחות לרדת לרצפה או בהגיען לגיל חמישה שבועות, לפי המוקדם;
{{ח:תת|(4)}} מוטות עמידה שהקוטר שלהם מתאים לגיל התרנגולות המטילות ושאורכם מספיק לעמידה של כל התרנגולות המטילות עליהם באותו זמן.

{{ח:סעיף|9|תשתיות וציוד בלול הטלה}}
{{ח:תת|(א)}} בעל לול לא יחזיק תרנגולות מטילות בלול הטלה אלא אם כן קיימים בלול כל אלה, נוסף על האמור {{ח:פנימי|סעיף 7|בתקנה 7}}:
{{ח:תתת|(1)}} מערכת לצינון הלול;
{{ח:תתת|(2)}} מיתקני שתייה כאמור {{ח:פנימי|סעיף 7|בתקנה 7(א)(5)}}, מאחד או יותר מהסוגים האלה:
{{ח:תתתת|(א)}} שקתות ישרות שאורכן הכולל, בסנטימטרים, אינו פחות מהמספר המתקבל ממכפלת מספר התרנגולות המטילות שבלול בשתיים וחצי;
{{ח:תתתת|(ב)}} שקתות מעגליות שהיקפן החיצוני, בסנטימטרים, אינו פחות ממספר התרנגולות המטילות שבלול;
{{ח:תתתת|(ג)}} טיפניות או כוסיות שמספרן אינו פחות מטיפנית או כוסית אחת לכל עשר תרנגולות מטילות, ובלבד שלכל תרנגולת מטילה תתאפשר גישה ליותר מטיפנית או כוסית אחת;
{{ח:תתת|(3)}} אבוסים כאמור {{ח:פנימי|סעיף 7|בתקנה 7(א)(5)}}, מאחד או יותר מהסוגים האלה:
{{ח:תתתת|(א)}} אבוסים ישרים שאורכם הכולל, בסנטימטרים, אינו פחות מהמספר המתקבל ממכפלת מספר התרנגולות המטילות שבלול בעשר;
{{ח:תתתת|(ב)}} אבוסים מעגליים שהיקפם החיצוני, בסנטימטרים, אינו פחות מהמספר המתקבל ממכפלת מספר התרנגולות המטילות שבלול בארבע;
{{ח:תתת|(4)}} קני הטלה שמספרם אינו פחות מקן הטלה אחד לכל שבע תרנגולות מטילות בלול או קני הטלה קבוצתיים ששטחם מטר רבוע אחד לפחות לכל 120 תרנגולות מטילות; הייתה רצפת הקן עשויה בטון או מתכת – מונח עליה מצע מחומר בידוד תרמי הניתן לחיטוי או החלפה;
{{ח:תתת|(5)}} רֶפֶד המכסה את רצפת הלול כאמור {{ח:פנימי|סעיף 6|בתקנה 6(ב)(2)}};
{{ח:תתת|(6)}} מוטות עמידה שהתרנגולות המטילות יכולות לעמוד עליהם ושמתקיימים לגביהם כל אלה:
{{ח:תתתת|(א)}} רוחבם אינו פחות משני סנטימטרים ואורכם הכולל, בסנטימטרים, אינו פחות מהמספר המתקבל ממכפלת מספר התרנגולות המטילות שבלול בחמש עשרה;
{{ח:תתתת|(ב)}} המרחק האופקי בין מוט אחד למשנהו אינו פחות משלושים סנטימטרים והמרחק האופקי בין מוט ובין קיר או מחיצה אינו פחות מעשרים סנטימטרים.
{{ח:תת|(ב)}} בעל לול לא יחזיק תרנגולות מטילות בלול הטלה שיש בו חצר, שלתרנגולות המטילות יש גישה אליה, אלא בהתקיים התנאים האלה:
{{ח:תתת|(1)}} החצר מגודרת לשם הגנה מפני טורפים;
{{ח:תתת|(2)}} החצר מכוסה לשם מניעת כניסה של עופות; בכיסוי העשוי רשת – המידות של חורי הרשת אינן עולות על אורך של שני סנטימטרים ורוחב של שני סנטימטרים;
{{ח:תתת|(3)}} הגישה לחצר היא דרך פתחים במבנה הלול, בדופן הגובלת בחצר בלבד (בפסקה זו – פתח);
{{ח:תתת|(4)}} גובה כל פתח 35 סנטימטרים לפחות ורוחבו 40 סנטימטרים לפחות; רוחבם הכולל של הפתחים אינו פחות משני מטרים לכל אלף תרנגולות מטילות;
{{ח:תתת|(5)}} בחצר מותקנים מיתקני שתייה שמוצלים ומוגנים מאור השמש בכל עת, ולתרנגולות המטילות יש גישה חופשית אליהם.

{{ח:קטע3|פרק ג סימן ג|סימן ג׳: הפעלת לול וגידול תרנגולות מטילות בו}}

{{ח:סעיף|10|הפעלת לול}}
{{ח:תת|(א)}} אחראי יבדוק פעמיים ביום, בהפרש של 8 שעות לפחות, כי מתקיימים בלול כל אלה:
{{ח:תתת|(1)}} המערכות והמיתקנים המפורטים להלן, תקינים ופועלים כראוי:
{{ח:תתתת|(א)}} מערכות אוורור, תאורה, גיבוי, ויסות טמפרטורה וצינון, כאמור {{ח:פנימי|סעיף 7|בתקנות 7(א)(1) עד (4) ו־(9)}}, {{ח:פנימי|סעיף 8|8(1)}} {{ח:פנימי|סעיף 9|ו־9(א)(1)}}, אם ישנן;
{{ח:תתתת|(ב)}} מערכות ניטור והתרעה כאמור {{ח:פנימי|סעיף 7|בתקנה 7(א)(8)}};
{{ח:תתתת|(ג)}} מיתקנים ומערכות לאספקת מי שתיה ומזון, כאמור {{ח:פנימי|סעיף 7|בתקנות 7(א)(5) ו־(9)}}, {{ח:פנימי|סעיף 8|8(2)}} {{ח:פנימי|סעיף 9|ו־9(א)(2) ו־(3)}}, לפי העניין;
{{ח:תתת|(2)}} מיתקני השתייה והאבוסים נקיים מהפרשות או פסולת;
{{ח:תתת|(3)}} התרנגולות המטילות מוזנות במזון בכמות ובהרכב תזונתי המתאימים לצורכיהן;
{{ח:תתת|(4)}} רמות הגזים בלול אינן עולות על הקבוע {{ח:פנימי|סעיף 7|בתקנה 7(א)(1)}}.
{{ח:תת|(ב)}} אחראי בלול הטלה –
{{ח:תתת|(1)}} יוודא שהמערכת לצינון הלול פועלת אם הטמפרטורה במבנה הלול עולה על 28 מעלות צלזיוס ומצויות בו תרנגולות מטילות;
{{ח:תתת|(2)}} יבדוק, פעם ביום לפחות, כי החצר פנויה מחפצים העלולים לפגוע בתרנגולות המטילות.
{{ח:תת|(ג)}} בלול שקיימים בו כמה מפלסים, יוודא האחראי, פעם ביום לפחות, שמתאפשרת לתרנגולות המטילות בלול תנועה חופשית בין המפלסים.
{{ח:תת|(ד)}} בלול המואר באופן מלאכותי, יוודא האחראי, פעם ביום לפחות, כי מחזור התאורה כאמור {{ח:פנימי|סעיף 7|בתקנה 7(א)(4)}} כולל תקופת חשיכה רציפה שמשכה שמונה שעות לפחות ותקופת הארה רציפה שמשכה שמונה שעות לפחות וכי המעבר לתקופת החשיכה נעשה בדרך של עמעום האור או בהדרגה, במשך 20 דקות לפחות; האמור בתקנת משנה זו לא יחול על –
{{ח:תתת|(1)}} לול אימון, ובלבד שהתאורה שבו מתאימה לצורכי האפרוחות;
{{ח:תתת|(2)}} תקופת הסתגלות בת 24 שעות מרגע הכנסת התרנגולות המטילות ללול ההטלה;
{{ח:תתת|(3)}} האכלה בשעות הלילה, ובלבד שמשך הזמן שבו פועלת התאורה לשם ההאכלה לא יעלה על שעה.
{{ח:תת|(ה)}} מצא האחראי כי לא מתקיים בלול תנאי מהתנאים האמורים בתקנות משנה (א) עד (ד), או שקיבל התרעה ממערכות הניטור וההתרעה האמורות {{ח:פנימי|סעיף 7|בתקנה 7(א)(8)}}, יפעל האחראי לתיקון הליקוי או התקלה בהקדם האפשרי; לא היו בידי האחראי האמצעים לתיקון הליקוי או התקלה או שהתיקון לא צלח בידו, ידווח על כך לבעל הלול באופן מיידי.
{{ח:תת|(ו)}} בעל לול יפעל לתיקון ליקוי או תקלה שעליהם דיווח האחראי לפי תקנת משנה (ה), בהקדם האפשרי.

{{ח:סעיף|11|טיפול רפואי וחובת היוועצות}}
{{ח:תת|(א)}} אחראי יבצע ביקורת יומית בלול לשם איתור סימנים של מחלה, פציעה או מצוקה בקרב התרנגולות המטילות.
{{ח:תת|(ב)}} מצא האחראי תרנגולת מטילה חולה או פצועה, ינקוט, בהקדם האפשרי, אחד או יותר מהאמצעים האלה:
{{ח:תתת|(1)}} העברה לתנאי החזקה המתאימים למצבה, ובכלל זה בידוד;
{{ח:תתת|(2)}} טיפול ראשוני להקלת סבלה או ריפויה;
{{ח:תתת|(3)}} טיפול לפי המלצת רופא וטרינר או מדריך לגידול עופות;
{{ח:תתת|(4)}} המתה תוך מזעור סבל לפי {{ח:פנימי|סעיף 12|תקנה 12}}.
{{ח:תת|(ג)}} בעל הלול יעמיד לרשות האחראי את האמצעים הדרושים לטיפול בתרנגולות מטילות לפי תקנת משנה (ב).
{{ח:תת|(ד)}} אחראי שזיהה אירוע חריג ידווח על כך לבעל הלול בהקדם האפשרי.
{{ח:תת|(ה)}} קיבל בעל לול דיווח מהאחראי, רופא וטרינר או מדריך לגידול עופות על קרות אירוע חריג, ייוועץ בעל הלול, בהקדם האפשרי, ברופא וטרינר או במדריך לגידול עופות, וינקוט את האמצעים הדרושים לטיפול בתרנגולות המטילות.

{{ח:סעיף|12|המתת תרנגולת מטילה תוך מזעור הסבל הנגרם לה}}
{{ח:תת|(א)}} לא ימית אדם תרנגולת מטילה אלא באחת הדרכים האלה:
{{ח:תתת|(1)}} שחיטה או נקיעת צוואר בידי אדם המיומן לכך;
{{ח:תתת|(2)}} המתה על ידי רופא וטרינר;
{{ח:תתת|(3)}} המתה בקצף, בחשמל, בגז או בתערובת גזים, באמצעות מיתקן ייעודי שאישר הממונה לפי תקנה זו ובהתאם לתנאים שנקבעו באישור;
{{ח:תתת|(4)}} דרך אחרת שאישר הממונה למבקש אישור, בכתב ובאופן מנומק, לאחר שהשתכנע, בהסתמך על מחקרים מדעיים השוואתיים, כי היא אינה גורמת סבל רב יותר מהסבל הנגרם בדרכים המנויות בפסקה (3).
{{ח:תת|(ב)}} המבקש לאשר מיתקן להמתה לפי תקנת משנה (א)(3) (בתקנה זו – המיתקן), יגיש לממונה בקשה בכתב ויצרף לה את כל אלה (בתקנה זו – הבקשה):
{{ח:תתת|(1)}} תרשים הנדסי מפורט, הכולל מפרט טכני של המיתקן ואופן הפעלתו;
{{ח:תתת|(2)}} הוראות הפעלה בכתב של יצרן המיתקן לעניין אופן וקצב הכנסת תרנגולות מטילות למיתקן; אם ההוראות אינן בשפה העברית, יצורף גם תרגומן לשפה העברית, מאושר בידי נוטריון;
{{ח:תתת|(3)}} תרשים זרימה של הכנסת תרנגולות מטילות מהלול למיתקן;
{{ח:תתת|(4)}} פירוט גילי התרנגולות המטילות המיועדות להמתה באמצעות המיתקן;
{{ח:תתת|(5)}} אחד מאלה:
{{ח:תתתת|(א)}} אישור מאת גורם ממשלתי מוסמך במדינה ממדינות האיחוד האירופי שלפיו המיתקן עומד בדרישות הקבועות {{ח:חיצוני|https://eur-lex.europa.eu/eli/reg/2009/1099|בתקנות האיחוד האירופי לעניין הגנה על בעלי חיים בזמן המתה {{ח:הערה|(Council Regulation (EC) No. 1099/2009 on the protection of animals at the time of killing)}}}};
{{ח:תתתת|(ב)}} שני מחקרים מדעיים השוואתיים שפורסמו בכתב עת מקצועי מוכר, המבוקר לפי כללים אקדמיים (peer reviewed journal) שלפיהם המיתקן מתאים להמתת תרנגולות מטילות תוך מזעור הסבל הנגרם להן;
{{ח:תתתת|(ג)}} הממונה יחליט בבקשה בתוך שישה חודשים ממועד הגשתה;
{{ח:תתתת|(ד)}} הממונה רשאי לדרוש ממגיש הבקשה, אם נראה לו כי הדבר דרוש לשם קבלת החלטה בבקשה –
{{ח:תתתתת|(1)}} להגיש מידע או מסמכים נוספים על אלה שצורפו לבקשה;
{{ח:תתתתת|(2)}} לבצע, על חשבונו, בדיקה, אחת או יותר, לרבות הפעלה או בדיקה ניסיונית של המיתקן, וכן להורות לו בדבר אופן הביצוע של הבדיקה והדיווח עליה;
{{ח:תתתת|(ה)}} על אף האמור בתקנת משנה (א), המתת תרנגולות מטילות בעת פינוי לול בתום תקופת הגידול שלהן, תיעשה באמצעות מיתקן ייעודי להמתה בחשמל שאושר לפי תקנת משנה (א)(3) או בדרך אחרת שאושרה לפי תקנת משנה (א)(4), ובלבד שהממונה השתכנע כי היא אינה גורמת סבל רב יותר מהסבל הנגרם מהמתה בחשמל כאמור בתקנת משנה זו.

{{ח:סעיף|13|איסור הנשרה כפויה}}
{{ח:ת}} לא יגרום אדם להנשרה כפויה בתרנגולת מטילה; לעניין תקנה זו, ”הנשרה כפויה“ – הרעבה של תרנגולת מטילה במטרה ליצור אצלה מחזור הטלה נוסף.

{{ח:סעיף|14|איסור קיטום מקור}}
{{ח:ת}} לא יבצע אדם קיטום מקור לתרנגולת מטילה בלול.

{{ח:קטע3|פרק ג סימן ד|סימן ד׳: הוראות שונות}}

{{ח:סעיף|15|ניהול רישום}}
{{ח:תת|(א)}} אחראי ינהל רישום של כל אלה:
{{ח:תתת|(1)}} בדיקת שלמות ותקינות המבנה, הציוד והמערכות והחלפת רפד כאמור {{ח:פנימי|סעיף 5|בתקנה 5(4) ו־(5)}};
{{ח:תתת|(2)}} ביצוע ביקורות יומיות כאמור {{ח:פנימי|סעיף 10|בתקנה 10(א), (ב)(2), (ג) ו־(ד)}} וממצאיהן; לעניין רמות הגזים כאמור {{ח:פנימי|סעיף 7|בתקנה 7(א)(1)}}, ירשום האחראי את הרמות שנמדדו;
{{ח:תתת|(3)}} סימני מחלה, פציעה או מצוקה שאותרו כאמור {{ח:פנימי|סעיף 11|בתקנה 11(א)}};
{{ח:תתת|(4)}} טיפול שניתן לתרנגולות המטילות, לרבות החזקה בתנאים מיוחדים, כאמור {{ח:פנימי|סעיף 11|בתקנה 11(ב)(1) עד (3)}};
{{ח:תתת|(5)}} מספר התרנגולות המטילות שמתו או הומתו לפי {{ח:פנימי|סעיף 11|תקנה 11(ב)(4)}}, מדי יום;
{{ח:תתת|(6)}} ביקורים של רופאים וטרינרים ומדריכים לגידול עופות והתייעצויות שנערכו עימם כאמור {{ח:פנימי|סעיף 11|בתקנה 11(ב)(3) ו־(ה)}};
{{ח:תתת|(7)}} אירועים חריגים, הטיפול בהם והדיווח עליהם כאמור {{ח:פנימי|סעיף 11|בתקנה 11(ד) ו־(ה)}};
{{ח:תתת|(8)}} טיפול או החזקה בתנאים מיוחדים לפי הוראה מאת רופא וטרינר ממשלתי כאמור {{ח:פנימי|סעיף 18|בתקנה 18}};
{{ח:תתת|(9)}} נוסף על האמור, לעניין לול הטלה –
{{ח:תתתת|(א)}} שיעור הטלה יומי;
{{ח:תתתת|(ב)}} הפעלת מערכת צינון כאמור {{ח:פנימי|סעיף 10|בתקנה 10(ב)(1)}}.
{{ח:תת|(ב)}} בעל הלול יעמיד לרשות האחראי אמצעים לשם ניהול רישומים לפי תקנת משנה (א) וישמור את הרישומים לתקופה של 24 חודשים ממועד פינוי כל התרנגולות המטילות מהלול.

{{ח:סעיף|16|החזקת תרופות, תרכיבי חיסון וחומרי הדברה}}
{{ח:ת}} לא יחזיק אדם בלול תרופות, תרכיבי חיסון וחומרים להדברת טפילים ומזיקים (בתקנה זו – החומרים) אלא אם כן החומרים נמצאים בארון סגור ונעול הנמצא במקום נפרד מהמתחם שבו נמצאות תרנגולות מטילות.

{{ח:סעיף|17|שילוט}}
{{ח:ת}} בעל לול יציב בכניסה ללול, במקום גלוי לעין, שלט שרשום בו המספר שהקצה המשרד ללול, וכן שם ומספר טלפון של אדם שניתן לפנות אליו בעת שהלול סגור.

{{ח:סעיף|18|פטור במקרים מיוחדים}}
{{ח:ת}} רופא וטרינר ממשלתי רשאי, במקרים מיוחדים ובהחלטה מנומקת בכתב, לפטור אדם, לעניין לול מסוים, מההוראות כאמור {{ח:פנימי|סעיף 5|בתקנות 5(3)}}, {{ח:פנימי|סעיף 6|6(א)}}, {{ח:פנימי|סעיף 7|7(א)(7)}}, {{ח:פנימי|סעיף 10|10(ד)}} {{ח:פנימי|סעיף 14|או 14}}, כולן או מקצתן, ולהורות לו על טיפול בתרנגולות מטילות בלול או החזקתן בתנאים מיוחדים, לפרק זמן שיורה, והכול אם ראה שהדבר דרוש בנסיבות העניין לשם צמצום הפגיעה ברווחת התרנגולות המטילות בלול.

{{ח:קטע2|פרק ד|פרק ד׳: צידוק מיוחד ועונשין}}

{{ח:סעיף|19|צידוק מיוחד}}
{{ח:ת}} לא יראו באדם אחראי להפרת תקנות אלה –
{{ח:תת|(1)}} אם פעל לפי הוראות שנתן לו גורם מוסמך לפי {{ח:חיצוני|פקודת מחלות בעלי חיים|פקודת מחלות בעלי חיים}} או רופא וטרינר ממשלתי לפי {{ח:פנימי|סעיף 18|תקנה 18}};
{{ח:תת|(2)}} אם מעשהו היה נחוץ באופן מיידי לרווחתה של תרנגולת מטילה, והפגיעה הצפויה ברווחתה כתוצאה מן ההפרה הייתה קטנה מזו שהייתה צפויה מאי־ההפרה.

{{ח:סעיף|20|עונשין}}
{{ח:תת|(א)}} העושה אחד מאלה, דינו מאסר שישה חודשים:
{{ח:תתת|(1)}} אדם שהקים לול או החזיק בו תרנגולות מטילות בניגוד {{ח:פנימי|סעיף 3|לתקנה 3}};
{{ח:תתת}} {{ח:הערה|(הוראת שעה לעניין לולי כלובים לפי {{ח:פנימי|פרק ו|פרק ו׳}}):}} אדם שהקים לול בניגוד {{ח:פנימי|סעיף 3|לתקנה 3(א)}};
{{ח:תתת|(1א)}} {{ח:הערה|(הוראת שעה לעניין לולי כלובים לפי {{ח:פנימי|פרק ו|פרק ו׳}}):}} אדם שהרחיב לול כלובים או הוסיף בו כלובים בניגוד {{ח:פנימי|סעיף 25|לתקנה 25}};
{{ח:תתת|(1ב)}} {{ח:הערה|(הוראת שעה לעניין לולי כלובים לפי {{ח:פנימי|פרק ו|פרק ו׳}}):}} אדם שהכניס תרנגולות מטילות ללול כלובים אחרי יום כ״ג באייר התשצ״ה (1 ביוני 2035), בניגוד {{ח:פנימי|סעיף 26|לתקנה 26}};
{{ח:תתת|(2)}} בעל לול שאכלס מחדש לול שלא לפי התנאים המפורטים {{ח:פנימי|סעיף 5|בתקנה 5}};
{{ח:תתת}} {{ח:הערה|(הוראת שעה לעניין לולי כלובים לפי {{ח:פנימי|פרק ו|פרק ו׳}}):}} בעל לול שאכלס מחדש לול שלא לפי התנאים המפורטים {{ח:פנימי|סעיף 5|בתקנה 5}};
{{ח:תתת|(3)}} בעל לול שהחזיק תרנגולות מטילות בלול אימון או בלול הטלה, לפי העניין, בצפיפות העולה על האמור {{ח:פנימי|סעיף 6|בתקנה 6}};
{{ח:תתת}} {{ח:הערה|(הוראת שעה לעניין לולי כלובים לפי {{ח:פנימי|פרק ו|פרק ו׳}}):}} בעל לול שהחזיק תרנגולות מטילות בלול כלובים בצפיפות העולה על האמור {{ח:פנימי|סעיף 27|בתקנה 27}};
{{ח:תתת|(4)}} בעל לול שהחזיק תרנגולות מטילות בלול בלי שהתקיימו לעניין התשתיות והציוד שבו התנאים המפורטים {{ח:פנימי|סעיף 7|בתקנה 7}};
{{ח:תתת}} {{ח:הערה|(הוראת שעה לעניין לולי כלובים לפי {{ח:פנימי|פרק ו|פרק ו׳}}):}} בעל לול שהחזיק תרנגולות מטילות בלול בלי שהתקיימו לעניין התשתיות והציוד שבו התנאים המפורטים {{ח:פנימי|סעיף 7|בתקנה 7(א)(1), (2), (4)(א), (5) ו־(7), (ג) ו־(ד)(3)}};
{{ח:תתת|(5)}} בעל לול שהחזיק תרנגולות מטילות בלול אימון בלי שהתקיימו לעניין התשתיות והציוד שבו התנאים המפורטים {{ח:פנימי|סעיף 8|בתקנה 8}};
{{ח:תתת|(6)}} בעל לול שהחזיק תרנגולות מטילות בלול הטלה בלי שהתקיימו לעניין התשתיות והציוד שבו התנאים המפורטים {{ח:פנימי|סעיף 9|בתקנה 9}};
{{ח:תתת}} {{ח:הערה|(הוראת שעה לעניין לולי כלובים לפי {{ח:פנימי|פרק ו|פרק ו׳}}):}} בעל לול שהחזיק תרנגולות מטילות בלול הטלה בלי שהתקיימו לעניין התשתיות והציוד שבו התנאים המפורטים {{ח:פנימי|סעיף 9|בתקנות 9(א)(1)}} {{ח:פנימי|סעיף 28|ו־28}};
{{ח:תתת|(7)}} אחראי שלא בדק פעמיים ביום, בהפרש של 8 שעות לפחות, כי מתקיימים בלול התנאים המפורטים {{ח:פנימי|סעיף 10|בתקנה 10(א)}};
{{ח:תתת|(8)}} אחראי בלול הטלה שלא וידא כי המערכת לצינון הלול פועלת אם הטמפרטורה במבנה הלול עולה על 28 מעלות צלזיוס, בניגוד {{ח:פנימי|סעיף 10|לתקנה 10(ב)(1)}};
{{ח:תתת|(9)}} אחראי בלול הטלה שלא בדק, פעם ביום לפחות, כי החצר פנויה מחפצים העלולים לפגוע בתרנגולות המטילות, בניגוד {{ח:פנימי|סעיף 10|לתקנה 10(ב)(2)}};
{{ח:תתת|(10)}} אחראי בלול שיש בו כמה מפלסים שלא וידא, פעם ביום לפחות, שמתאפשרת לתרנגולות המטילות בלול תנועה חופשית בין המפלסים, בניגוד {{ח:פנימי|סעיף 10|לתקנה 10(ג)}};
{{ח:תתת|(11)}} אחראי בלול המואר באופן מלאכותי שלא וידא, פעם ביום לפחות, כי מחזור התאורה כולל תקופת חשכה רציפה שמשכה שמונה שעות לפחות ותקופת הארה רציפה שמשכה שמונה שעות לפחות או כי המעבר לתקופת החשכה נעשה בדרך של עמעום האור או בהדרגה, בניגוד {{ח:פנימי|סעיף 10|לתקנה 10(ד)}};
{{ח:תתת|(12)}} אחראי שלא פעל לתיקון ליקוי או תקלה או שלא דיווח לבעל לול שאין בידו אמצעים לתיקון הליקוי או התקלה או שהתיקון לא צלח בידו, בניגוד {{ח:פנימי|סעיף 10|לתקנה 10(ה)}};
{{ח:תתת|(13)}} בעל לול שלא פעל לתיקון ליקוי או תקלה, שהאחראי דיווח לו עליהם לפי {{ח:פנימי|סעיף 10|תקנה 10(ה)}}, בניגוד {{ח:פנימי|סעיף 10|לתקנה 10(ו)}};
{{ח:תתת|(14)}} אחראי שלא ביצע בלול ביקורת יומית לשם איתור סימנים של מחלה, פציעה או מצוקה בקרב התרנגולות המטילות, בניגוד {{ח:פנימי|סעיף 11|לתקנה 11(א)}};
{{ח:תתת|(15)}} אחראי שמצא תרנגולת מטילה חולה או פצועה ולא נקט אחד או יותר מהאמצעים המנויים {{ח:פנימי|סעיף 11|בתקנה 11(ב)}}, בניגוד {{ח:פנימי|סעיף 11|לתקנה האמורה}};
{{ח:תתת|(16)}} בעל לול שלא העמיד לרשות האחראי אמצעים לטיפול בתרנגולות מטילות, בניגוד {{ח:פנימי|סעיף 11|לתקנה 11(ג)}};
{{ח:תתת|(17)}} אחראי שלא דיווח לבעל לול על אירוע חריג, בניגוד {{ח:פנימי|סעיף 11|לתקנה 11(ד)}};
{{ח:תתת|(18)}} בעל לול שקיבל דיווח על קרות אירוע חריג כאמור {{ח:פנימי|סעיף 11|בתקנה 11(ה)}} ולא נועץ ברופא וטרינר או במדריך לגידול עופות או לא נקט את האמצעים הדרושים לטיפול בתרנגולות המטילות, בניגוד {{ח:פנימי|סעיף 11|לתקנה האמורה}};
{{ח:תתת|(19)}} אדם שהמית תרנגולת מטילה שלא באחת הדרכים המנויות {{ח:פנימי|סעיף 12|בתקנה 12(א)}};
{{ח:תתת|(20)}} אדם שהמית תרנגולת מטילה בעת פינוי לול בתום תקופת הגידול שלה, שלא באחת הדרכים המנויות {{ח:פנימי|סעיף 12|בתקנה 12(ה)}};
{{ח:תתת|(21)}} אדם שגרם להנשרה כפויה בתרנגולת מטילה, בניגוד {{ח:פנימי|סעיף 13|לתקנה 13}};
{{ח:תתת|(22)}} אדם שביצע קיטום מקור לתרנגולת מטילה בלול, בניגוד {{ח:פנימי|סעיף 14|לתקנה 14}};
{{ח:תתת|(23)}} אדם שהחזיק תרופות, תרכיבי חיסון וחומרים להדברת טפילים ומזיקים שלא לפי {{ח:פנימי|סעיף 16|תקנה 16}}.
{{ח:תת|(ב)}} העושה אחד מאלה, דינו קנס כאמור {{ח:חיצוני|חוק העונשין#סעיף 61|בסעיף 61(א)(1) לחוק העונשין, התשל״ז–1977}}:
{{ח:תתת|(1)}} אחראי שלא ניהל רישום לפי {{ח:פנימי|סעיף 15|תקנה 15(א)}};
{{ח:תתת|(2)}} בעל לול שלא העמיד לרשות האחראי אמצעים לשם ניהול רישומים, בניגוד {{ח:פנימי|סעיף 15|לתקנה 15(ב)}};
{{ח:תתת|(3)}} בעל לול שלא שמר רישומים לתקופה של 24 חודשים ממועד פינוי כל התרנגולות המטילות מהלול, בניגוד {{ח:פנימי|סעיף 15|לתקנה 15(ב)}};
{{ח:תתת|(4)}} בעל לול שלא הציב, בכניסה ללול, במקום גלוי לעין, שלט שרשום בו המספר שהקצה המשרד ללול, וכן שם ומספר טלפון של אדם שניתן לפנות אליו בעת שהלול סגור, בניגוד {{ח:פנימי|סעיף 17|לתקנה 17}}.

{{ח:קטע2|פרק ה|פרק ה׳: תחילה}}

{{ח:סעיף|21|תחילה}}
{{ח:תת|(א)}} תחילתן של תקנות אלה 30 ימים מיום פרסומן (בתקנות אלה – יום התחילה).
{{ח:תת|(ב)}} על אף האמור בתקנת משנה (א) –
{{ח:תתת|(1)}} תחילתן של {{ח:פנימי|סעיף 7|תקנות 7(א)(2)}}, {{ח:פנימי|סעיף 14|14}} {{ח:פנימי|סעיף 15|ו־15}} ביום ו׳ בשבט התשפ״ג (28 בינואר 2023);
{{ח:תתת|(2)}} תחילתן של {{ח:פנימי|סעיף 7|תקנות 7(א)(6) ו־(9)}} ביום י׳ באב התשפ״ג (28 ביולי 2023);
{{ח:תתת|(3)}} תחילתה של {{ח:פנימי|סעיף 13|תקנה 13}} ביום כ״ב בתמוז התשפ״ד (28 ביולי 2024);
{{ח:תתת|(4)}} תחילתה של {{ח:פנימי|סעיף 12|תקנה 12}} ביום ג׳ באב התשפ״ה (28 ביולי 2025);
{{ח:תתת|(5)}} לעניין לול נטול כלובים שהוא לול קיים –
{{ח:תתתת|(א)}} תחילתה של {{ח:פנימי|סעיף 9|תקנה 9(ב)(2)}} ביום ו׳ בשבט התשפ״ג (28 בינואר 2023);
{{ח:תתתת|(ב)}} תחילתן של {{ח:פנימי|סעיף 5|תקנות 5(6)}}, {{ח:פנימי|סעיף 7|7(א)(3), (4) ו־(8)}} {{ח:פנימי|סעיף 8|ו־8(4)}} ביום י׳ באב התשפ״ג (28 ביולי 2023);
{{ח:תתתת|(ג)}} תחילתן של {{ח:פנימי|סעיף 5|תקנות 5(5)}}, {{ח:פנימי|סעיף 6|6(ב)(2)}} {{ח:פנימי|סעיף 9|ו־9(א)(5)}} לעניין לול שערב יום התחילה לא היה בו רֶפֶד {{ח:פנימי|סעיף 9|ותקנה 9(א)(6)}} לעניין לול שערב יום התחילה מוטות העמידה שבו לא עמדו בתנאים המפורטים {{ח:פנימי|סעיף 9|באותה תקנה}} – במועד המאוחר מבין אלה:
{{ח:תתתתת|(1)}} שישה חודשים מיום התחילה;
{{ח:תתתתת|(2)}} אם ערב יום התחילה היו בלול תרנגולות מטילות – ביום האכלוס מחדש של הלול, ולא יאוחר משנתיים מיום התחילה.

{{ח:קטע2|פרק ו|פרק ו׳: הוראות שעה לעניין לול כלובים}}

{{ח:סעיף|22|הגדרה}}
{{ח:ת}} {{ח:פנימי|פרק ו|בפרק זה}}, ”תא“ – כלוב או חלק ממנו שאינו מחולק במחיצות פנימיות.

{{ח:סעיף|23|תוקף}}
{{ח:ת}} תוקפו של {{ח:פנימי|פרק ו|פרק זה}} עד יום כ״ג בטבת התשצ״ח (31 בדצמבר 2037).

{{ח:סעיף|24|סייג לתחולה}}
{{ח:ת}} הוראות {{ח:פנימי|סעיף 3|תקנות 3(ב)}}, {{ח:פנימי|סעיף 5|5(5)}}, {{ח:פנימי|סעיף 6|6(ב)}}, {{ח:פנימי|סעיף 7|7(א)(3), (4) ו־(8) ו־(ד)(1), (2) ו־(4)}}, {{ח:פנימי|סעיף 8|8(3) ו־(4)}}, {{ח:פנימי|סעיף 9|9(א)(2) עד (6)}} {{ח:פנימי|סעיף 10|ו־10(ג)}} לא יחולו על לול כלובים שהוא לול קיים.

{{ח:סעיף|25|איסור הרחבת לול כלובים}}
{{ח:ת}} לא ירחיב אדם לול כלובים ולא יוסיף בו כלובים.

{{ח:סעיף|26|איסור הכנסת תרנגולות מטילות ללול כלובים}}
{{ח:ת}} לא יכניס אדם תרנגולות מטילות ללול כלובים אחרי יום כ״ג באייר התשצ״ה (1 ביוני 2035).

{{ח:סעיף|27|צפיפות בלול כלובים|תיקון: תשפ״ד, תשפ״ה}}
{{ח:תת|(א)}} בעל לול לא יחזיק תרנגולות מטילות בלול כלובים אלא אם כן שטחו הממוצע של השטח השמיש הוא 750 סנטימטרים רבועים לפחות לכל תרנגולת מטילה בתא; היה גודל התא קטן מ־1,500 סנטימטרים רבועים – לא יפחת השטח הממוצע האמור מ־600 סנטימטרים רבועים.
{{ח:תת|(ב)}} על אף האמור בתקנת משנה (א), בלול הטלה שהתרנגולות המטילות הוחזקו בו, ערב יום התחילה, בצפיפות גדולה מהצפיפות המותרת לפי אותה תקנת משנה (בתקנת משנה זו – הצפיפות הקיימת), רשאי בעל הלול להכניס תרנגולות מטילות לַלול בצפיפות הקיימת, עד יום ז׳ באב התשפ״ח (30 ביולי 2028) ולהחזיק בו תרנגולות מטילות בצפיפות כאמור לכל המאוחר עד יום כ״ה באדר ב׳ התש״ץ (30 במרץ 2030), ובלבד ששטחו הממוצע של השטח השמיש הוא 350 סנטימטרים רבועים לפחות לכל תרנגולת מטילה בתא; המנהל הכללי של המשרד רשאי, לבקשת בעל לול, במקרים מיוחדים ובהחלטה מנומקת בכתב, להאריך, לעניין הלול נושא הבקשה, את המועדים האמורים לתקופה נוספת שלא תעלה על שנתיים.

{{ח:סעיף|28|ציוד בלול כלובים}}
{{ח:תת|(א)}} בעל לול לא יחזיק תרנגולות מטילות בלול כלובים אלא אם כן קיימים, בכל תא, כל אלה:
{{ח:תתת|(1)}} מיתקני שתייה, מאחד או יותר מהסוגים האלה:
{{ח:תתתת|(א)}} טיפניות או כוסיות שמספרן אינו פחות מטיפנית או כוסית אחת לכל עשר תרנגולות מטילות, ובלבד שהטיפניות או הכוסיות יהיו בכמות ובמיקום המאפשרים לכל תרנגולת מטילה גישה לשתי טיפניות או כוסיות לפחות;
{{ח:תתתת|(ב)}} שקתות שאורכן, בסנטימטרים, אינו פחות מהמספר המתקבל ממכפלת מספר התרנגולות המטילות שבתא בשתיים עשרה;
{{ח:תתת|(2)}} אבוסים שאורכם, בסנטימטרים, אינו פחות מהמספר המתקבל ממכפלת מספר התרנגולות המטילות שבתא בעשר;
{{ח:תתת|(3)}} אם קיים בתא קן הטלה שרצפתו עשויה בטון או מתכת – מצע מחומר בידוד תרמי הניתן לחיטוי או החלפה, המונח על רצפת קן ההטלה.
{{ח:תת|(ב)}} בעל לול לא יחזיק תרנגולות מטילות בלול כלובים, בתא שיש בו מוטות עמידה, אלא בהתקיים התנאים האלה:
{{ח:תתת|(1)}} המוטות מקבילים זה לזה;
{{ח:תתת|(2)}} רוחב המוטות אינו פחות משני סנטימטרים ואורכם הכולל, בסנטימטרים, אינו פחות מהמספר המתקבל ממכפלת מספר התרנגולות המטילות שבתא בחמש עשרה;
{{ח:תתת|(3)}} המרחק שבין מוט עמידה ותקרת התא אינו פחות מ־20 סנטימטרים.

{{ח:סעיף|29|הוראות מיוחדות לעניין עונשין}}
{{ח:ת}} {{ח:הערה|הנוסח שולב {{ח:פנימי|סעיף 20|בתקנה 20(א)}} כהוראת שעה לעניין לולי כלובים.}}

{{ח:חתימות|כ״ז בסיוון התשפ״ב (26 ביוני 2022)}}
* '''עודד פורר'''
שר החקלאות ופיתוח הכפר
{{ח:סוגר}}
{{ח:סוף}}
[[קטגוריה:בוט חוקים]]